b'\n_START_ARTICLE_\nVallonere\n_START_PARAGRAPH_\nVallonere (fransk: Wallons, vallonsk: Walons) er en franskspr\xc3\xa5klig folkegruppe bosatt hovedsakelig s\xc3\xb8r i Belgia (Vallonia), men ogs\xc3\xa5 nord i Frankrike (grevskapet Valois). Vallonerne er en av tre etniske grupper i Belgia, sammen med de nederlandsktalende flamlenderne i nord og den tysktalende befolkningen i \xc3\xb8st.\n_START_SECTION_\nEtymologi\n_START_PARAGRAPH_\nNavnet vallon kommer opprinnelig fra det germanske ordet walhaz, som de urgermanske folkegruppene brukte p\xc3\xa5 alle ikke-germanske folkslag, et ord som ogs\xc3\xa5 har gitt opphav til navnene p\xc3\xa5 Wales, Valais (Wallis p\xc3\xa5 tysk), og Valakia. En samtidig popul\xc3\xa6r tolkning av navnet Vallonia er som "dalenes land" (via fransk vall\xc3\xa9e). Vallonia har mange mindre fjell, topper og daler i s\xc3\xb8r og \xc3\xb8st for elva Meuse.'